Diari Oficial de la Generalitat Valenciana


Sumari del DOGV 7551, del 18-06-2015 (2015/5399)

RESOLUCIÓ de 4 de juny de 2015, de la Conselleria d'Educació, Cultura i Esport, per la qual es concedix l'autorització d'obertura i funcionament al centre autoritzat de nova creació d'ensenyances esportives denominat Femecv, a Elx.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7551

Data del DOGV
:   18-06-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/5399


Data del document
:   04-06-2015

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 4 de juny de 2015, de la Conselleria d'Educació, Cultura i Esport, per la qual es concedix l'autorització d'obertura i funcionament al centre autoritzat de nova creació d'ensenyances esportives denominat Femecv, a Elx. [2015/5399]  
L'expedient ha sigut iniciat a instàncies de la Federació d'Esports de Muntanya i Escalada de la Comunitat Valenciana, en sol·licitud d'autorització per a l'obertura i funcionament d'un centre docent privat de nova creació d'ensenyances esportives, denominat Femecv, a Elx.  
  
La Direcció General de Centres i Personal Docent va emetre un informe favorable el 19 de maig de 2014, respecte a la proposta d'instal·lacions i ús educatiu dels espais reflectits en la documentació tècnica presentada, ja que complix els requisits establits en el Reial Decret 318/2000, de 3 de març (BOE 25.03.2000).  
Vista la proposta de la direcció territorial competent en matèria educativa, que inclou l'informe de la Unitat Tècnica de Construccions, respecte a les instal·lacions, i els informes de la Inspecció d'Educació, respecte al professorat i les titulacions respectives, els objectius, continguts i criteris d'avaluació, de conformitat amb la normativa aplicable.  
  
Vistos la Llei Orgànica 8/1985, de 3 de juliol, reguladora del dret a l'educació (BOE 04.07.1985); la Llei Orgànica 2/2006, de 3 de maig, d'Educació (BOE 04.05.2006); el Reial Decret 1363/2007, de 24 d'octubre (BOE 08.11.2007), que establix l'ordenació general de les ensenyances esportives de règim especial; el Reial Decret 318/2000, de 3 de març (BOE 25.03.2000), pel qual s'establixen els títols de Tècnic Esportiu i Tècnic Esportiu Superior en les especialitats d'Esports de Muntanya i Escalada, s'aproven les corresponents ensenyances mínimes i es regulen les proves i els requisits d'accés a estes ensenyances; i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
Vista la proposta del director general de Centres i Personal Docent, de data 13 de maig de 2015, i de conformitat amb esta, i en exercici de les atribucions que hi conferixen l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
  
Primer  
Autoritzar l'obertura i el funcionament del centre docent privat de nova creació que s'indica a continuació, atenent les característiques, ensenyances i capacitat màxima que s'assenyalen.  
Codi del centre: 86397509.  
Denominació genèrica del centre: centre autoritzat d'ensenyances esportives.  
Denominació específica del centre: Femecv.  
Titular: Federació d'Esports de Muntanya i Escalada de la Comunitat Valenciana.  
Domicili: campus universitari de la Universitat Miguel Hernández. Ciutat Esportiva Juan Ángel Romero.  
Localitat: Elx (03406).  
Província: Alacant.  
Ensenyances i capacitat màxima que s'autoritzen:  
Ensenyances esportives de grau mitjà:  
Família: Esports de Muntanya i Escalada.  
1 cicle inicial i 1 cicle final de Mitja Muntanya (codi de l'ensenyança: 29485026021), amb 32 llocs escolars cada cicle.  
1 cicle inicial i 1 cicle final de Barrancs (codi de l'ensenyança: 05156327758), amb 32 llocs escolars cada cicle.  
1 cicle inicial i 1 cicle final d'Alta Muntanya (codi de l'ensenyança: 48871282893), amb 32 llocs escolars cada cicle.  
1 cicle inicial i 1 cicle final d'Escalada (codi de l'ensenyança: 07244422973), amb 32 llocs escolars cada cicle.  
Ensenyances esportives de grau superior:  
1 cicle de grau superior d'Alta Muntanya (codi de l'ensenyança: 74506319851), amb 32 llocs escolars.  
1 cicle de grau superior d'Escalada (codi de l'ensenyança: 46830837630), amb 32 llocs escolars.  
  
Segon  
S'adscriu el centre autoritzat d'ensenyances esportives Femecv al Centre Integrat Públic de Formació Professional Complex Educatiu de Cheste, de la localitat de Cheste (codi 14372655), als efectes acadèmics i administratius.  
  
Tercer  
Esta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
Esta resolució tindrà efectes des de la data en què es dicta; no obstant això, els seus efectes acadèmics s'entenen que fan referència al pròxim curs escolar.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o bé plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar a partir de l'endemà de ser notificada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar a partir de l'endemà de ser notificada.  
Per als interessats que no siguen objecte de notificació, els terminis començaran a comptar a partir l'endemà de ser publicada en el Diari Oficial de la Comunitat Valenciana.  
  
València, 4 de juny de 2015.- La consellera d'Educació, Cultura i Esport: María José Catalá Verdet.